
JAVNI POZIV
za isticanje kandidatura za članove/članice Savjeta mladih Općine Lukač
 
I.
Ovim pozivom pokreće se postupak izbora za članove Savjeta mladih Općine Lukač (dalje u tekstu: Savjet mladih).
 
Savjet mladih je savjetodavno tijelo Općine Lukač (dalje u tekstu: Općina) koje promiče i zagovara prava, potrebe i interese mladih na razini Općine.
Izrazi koji se koriste u ovom Javnom pozivu, a imaju rodno značenje, odnose se jednako na muški i ženski rod.
 
II.
Savjet mladih ima 5 izabranih članova, uključujući predsjednika i zamjenika predsjednika.
 
III.
Članove Savjeta mladih bira Općinsko vijeće na temelju pisanih i obrazloženih kandidatura.
Temeljem ovog Javnog poziva mandat članova Savjeta mladih traje do dana stupanja na snagu odluke Vlade Republike Hrvatske o raspisivanju redovitih lokalnih izbora 2029. godine.
U Savjet mladih biraju se osobe koje u trenutku podnošenja kandidatura za članstvo u Savjetu mladih imaju od navršenih petnaest do navršenih trideset godina života s prebivalištem ili boravištem na području Općine Lukač.
 


IV.
Kandidature za članove Savjeta mladih na temelju javnog poziva za isticanje kandidatura ističu:
· udruge koje su sukladno statutu ciljano i prema djelatnostima opredijeljene za rad s mladima i za mlade,
· udruge nacionalnih manjina u Republici Hrvatskoj,
· učenička vijeća,
· studentski zborovi,
· pomladci političkih stranaka,
· sindikalne ili strukovne organizacije u Republici Hrvatskoj i
· neformalne skupine mladih (dalje u tekstu: ovlašteni predlagatelji).
Kada kandidaturu ističe neformalna skupina mladih, za pravovaljanost kandidature za člana Savjeta mladih dužna je prikupiti najmanje 5 potpisa, a kandidaturu potpisuju prva tri po redu potpisnika.

Kod predlaganja kandidata za članove Savjeta mladih ovlašteni predlagatelji trebaju voditi računa o potrebi ravnopravne zastupljenosti osoba oba spola.
 
V.
Sukladno točki I.- IV. Javnog poziva pozivaju se ovlašteni predlagatelji da kandidature za članove Savjeta mladih istaknu na propisanim obrascima koji su dostupni na mrežnim stranicama Općine Lukač ( https://www.opcina-lukac.hr/).
Uz kandidaturu obvezno je priložiti:
· životopis kandidata,
· presliku osobne iskaznice (obostrano) ili uvjerenje o prebivalištu/boravištu ne starije od 30 dana (za kandidata),
 
VI.
Prijavu s dokumentacijom na Javni poziv sukladno točci V.  prijavitelj podnosi osobno ili poštom na adresu Općina Lukač, Lukač 50 , 33406 Lukač ili elektroničkim putem na opcina-lukac@opcina-lukac.hr
Rok za podnošenje prijava je 20 dana od dana objave Javnog poziva na mrežnim stranicama Općine Lukač i na portalu ICV-a.
 

VII.
Nakon zaprimanja kandidatura za članove Savjeta mladih Odbor za   izbor i imenovanja obavlja provjeru formalnih uvjeta prijavljenih kandidata te u roku od 15 dana od isteka roka za podnošenje prijava sastavlja izvješće o provjeri formalnih uvjeta te utvrđuje popis važećih kandidatura i Izvješće o provjeri formalnih uvjeta i popis važećih kandidatura dostavljaju se Općinskom vijeću te se objavljuju na mrežnim stranicama Općine.
Općinsko vijeće na prvoj sjednici nakon objave popisa važećih kandidatura raspravlja izvješće o provjeri formalnih uvjeta i s popisa važećih kandidatura za članove Savjeta mladih javnim glasovanjem bira članove Savjeta mladih.
U slučaju da nije moguće izabrati Savjet mladih zbog dva ili više kandidata s jednakim brojem glasova, glasovanje se ponavlja za izbor kandidata do punog broja članova Savjeta mladih između onih kandidata koji u prvom krugu nisu izabrani jer su imali jednak broj glasova. Glasovanje se ponavlja dok se ne izaberu svi članovi Savjeta mladih.
Rezultati izbora za  Savjeta mladih objavljuju se na mrežnim stranicama  Općine.
 
VIII.
Obavijest o objavi javnog poziva za isticanje kandidatura dostavlja se, prema dostupnim kontaktima, udrugama mladih i za mlade, srednjim školama, visokim učilištima i pomladcima političkih stranaka koji djeluju na području Općine.
Ako na Javni poziv ne pristigne najmanje onaj broj važećih kandidatura koji odgovara broju članova propisanih Odlukom o osnivanju Savjeta mladih Općine Lukač, javni poziv za isticanje kandidatura ponovit će se najkasnije u roku od šest mjeseci od dana objave ovog javnog poziva.
Kontakt za sva pitanja vezana uz ovaj Javni poziv je Jedinstveni upravni odjel Općine Lukač  (tel.739-126, e-mail: opcina-lukac@opcina-lukac.hr
· Javni poziv je objavljen na mrežnoj stranici Općine Lukač i na lokalnom portalu ICV  dana 15.09.2025. godine te se prijave zaprimaju do 5.10.2025. godine.
 

